**Viesītes Mūzikas un mākslas skolas**

**pašnovērtējuma ziņojums**

|  |  |
| --- | --- |
| Viesīte, 09.10.2024. |  |
| (vieta, datums) |  |

SASKAŅOTS

|  |  |  |
| --- | --- | --- |
| Jēkabpils novada domes priekšsēdētāja  vietnieks izglītības un kultūras jautājumos |  |  |
| (dokumenta saskaņotāja pilns amata nosaukums) | | |
|  |  | Alfons Žuks |
| (paraksts) |  | (vārds, uzvārds) |
|  |  |  |
| (datums) |  |  |

**1.Izglītības iestādes vispārīgs raksturojums**

* 1. Izglītojamo skaits un īstenotās izglītības programmas 2023./2024. mācību gadā

|  |  |  |  |  |  |  |
| --- | --- | --- | --- | --- | --- | --- |
| Izglītības programmas nosaukums | Izglītības  programmas  kods | Īstenošanas vietas adrese  (ja atšķiras no juridiskās adreses) | Licence | | Izglītojamo skaits, uzsākot programmas apguvi (prof. izgl.) vai uzsākot 2022./2023. māc.g. (01.09.2022.) | Izglītojamo skaits, noslēdzot sekmīgu programmas apguvi (prof. izgl.) vai noslēdzot 2022./2023.māc.g.  (31.05.2023.) |
| Nr. | Licencēšanas  datums |
| Taustiņinstrumentu spēle. Klavierspēle | 20V 212 011 |  | P-14692 | 15.09.2016.  Uz nenoteiktu laiku | 22 | 22 |
| Vokālā mūzika. Kora klase | 20V 212 061 |  | P-14693 | 15.09.2016.  Uz nenoteiktu laiku | 25 | 23 |
| Vizuāli plastiskā māksla | 20V 211001 |  | P-14691 | 15.09.2016.  Uz nenoteiktu laiku | 68 | 60 |

* 1. Izglītības iestādes iegūtā informācija par izglītojamo iemesliem izglītības iestādes maiņai un mācību pārtraukšanai izglītības programmā (2-3 secinājumi par izglītojamiem, kuri uzsākuši vai pārtraukuši mācības izglītības iestādē):

Mācības tiek pārtrauktas dažādu iemeslu dēļ, galvenokārt lielās noslogotības dēļ – apmeklē dažādus interešu izglītības pulciņus, izvēlās vieglāko ceļu, jo mūzikas un mākslas skola ir profesionālās ievirzes skola ar programmām, kuru apguvei ir nepieciešamas daudz laika mājas uzdevumu izpildei, kā arī nepieciešams vecāku atbalsts, ieinteresētība par skolas dzīvi. Bieži skola tiek uztverta kā interešu izglītības pulciņš.

* + 1. dzīvesvietas maiņa (cik daudzi izglītojamie izglītības iestādē 2023./2024. mācību gada laikā);

Mācību gadu noslēdzot tie bija 5 audzēkņi.

* + 1. vēlme mainīt izglītības iestādi (cik daudzi izglītojamie izglītības iestādē 2023./2024. mācību gada laikā, galvenie iestādes maiņas iemesli);

1 audzēkne iestājās Jelgavas mūzikas vidusskolā pēc mūzikas skolas 7. klases.

* + 1. cits iemesls (cik daudzi izglītojamie izglītības iestādē, iestādes maiņas iemesls).
  1. Pedagogu ilgstošās vakances un atbalsta personāla nodrošinājums

|  |  |  |  |
| --- | --- | --- | --- |
| NPK | Informācija | Skaits | Komentāri (nodrošinājums un ar to saistītie izaicinājumi, pedagogu mainība u.c.) |
|  | Ilgstošās vakances izglītības iestādē (vairāk kā 1 mēnesi) 2023./2024. māc.g. (līdz 31.05.2024.) | nav | Vairāki pedagogi ir pensijas vai pirms pensijas vecuma, līdz ar to ir nepieciešama jaunu pedagogu piesaiste. |
|  | Izglītības iestādē pieejamais atbalsta personāls izglītības iestādē, noslēdzot 2023./2024. māc.g. (līdz 31.05.2024.) | 3 |  |

1. **Izglītības iestādes darbības pamatmērķi un prioritātes**
   1. Izglītības iestādes **misija** – veidot sabiedrībai pieejamu, kvalitatīvu, konkurētspējīgu izglītības vidi, kas nodrošina profesionālās ievirzes izglītības programmās izvirzīto mērķu sasniegšanu, attīstīt un pilnveidot skolas audzēkņu radošo potenciālu.
   2. Izglītības iestādes **vīzija** par izglītojamo – nodrošināt iespēju ikvienam audzēknim apgūt augstvērtīgu profesionālās ievirzes izglītību, sniegt zināšanas, prasmes un iemaņas mūzikā un mākslā, veidot pamatu un motivāciju izglītības turpināšanai profesionālās vidējās izglītības pakāpē.
   3. Izglītības iestādes **stratēģiskie mērķi**:

* attīstīt izglītojamā talantus un prasmes izvēlētajā mākslu jomā;
* nodrošināt iespēju izglītojamam iegūt profesionālās kompetences tālākai izglītības turpināšanai augstākā pakāpē atbilstoši iegūstamajai kvalifikācijai vai izglītības turpināšanai mūža garumā.
* izveidot iekļaujošu izglītības vidi, sekmīgai izglītības programmu īstenošanai.
  1. **Galvenie uzdevumi** stratēģisko mērķu sasniegšanai ir:
* nodrošināt profesionālo zināšanu un prasmju apguvi izvēlētajā mūzikas un mākslas jomā;
* veidot izpratni par mākslu, mūziku un attīstīt mākslinieciskās prasmes, sekmēt interesi par mākslu un kultūrvidi;
* nostiprināt zināšanas un prasmes profesionālajā jomā izglītības turpināšanai augstākā pakāpē atbilstoši savām interesēm un tālākai profesionālās kompetences ieguvei;
* veicināt izziņas prasmju attīstību, pilnveidot izglītojamā radošās spējas, profesionālās iemaņas un talantus izvēlētajā mākslu jomā, kā arī sekmēt izcilību veidošanos;
* veidot daudzveidīgas radošās un vērtējošās darbības pieredzi;
* radīt motivāciju tālākizglītībai un sniegt iespēju sagatavoties profesionālās vidējās izglītības pakāpei.
  1. 2023./2024. mācību gada darba prioritātes un sasniegtie rezultāti

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Nr.1 Iekļaujošā izglītība-bērnu un jauniešu dažādo mācīšanās vajadzību atpazīšana un ievērošana izglītības iestādē | Skolā tiek radīti labvēlīgi apstākļi katra skolēna vispusīgai attīstībai, zināšanu, prasmju apguvei, kas ļauj izvairīties no uzvedības problēmām. | Pedagogi izmanto daudzveidīgas metodes un pieejas, atvērtu komunikāciju, kā arī veido skolā drošu un atbalstošu vidi un nepieļauj diskrimināciju. Skolā audzēkņu skaits ir neliels un tāpēc pedagogiem ir vieglāk strādāt ar šādiem audzēkņiem, izmantot individuālas pieejas un pēc vajadzības dažādot uzdevumus mācību procesā, sekmēt kvalitatīvu programmu apguvi. |
|  | Ir apzināti visi bērni ar īpašām vajadzībām un nodrošināta individuāla pieeja katram | Mūzikas skolā ir viens audzēknis ar autiskā spektra traucējumiem, taču tas netraucē veiksmīgi apgūt mācību programmu un turpināt izglītību.  Arī mākslas skolā ir zināmi visi audzēkņi, kuriem ir jāpievērš vairāk uzmanības, jāizmanto individuāla pieeja uzdevumu skaidrošanā. |
| Nr.2 Nodrošināt ikviena bērna spējas attīstošu un attīstībai atbilstīgu, kvalitatīvu un vienlīdzīgi pieejamu izglītību. | Nodrošināta visiem bērniem vienlīdzīga izglītības pieejamība.  Ir izveidota droša, veselībai draudzīga vide. | Pedagogi aktīvi pielieto profesionālās pilnveides kursos iegūtās zināšanas bērnu spēju attīstībai, dalās pieredzē, piedalās stundu vērojumos. |
|  | Visi pedagogi nodrošina vienlīdzīgu attieksmi pret audzēkņiem, sadarbojas ar skolēna ģimeni, iesaistot to izglītības iestādes darbībā | Pedagogi vienlīdzīgi attiecas pret visiem bērniem, regulāri sazinās ar vecākiem, risina jautājumus, kas saistīti ar bērna sajūtām, uzvedības pēkšņām izmaiņām, ar veselību saistītām problēmām. Tikai sadarbojoties ir iespējams panākt labus un teicamus rezultātus audzēkņu izglītošanā. |

* 1. Informācija, kura atklāj izglītības iestādes darba prioritātes un plānotos sasniedzamos rezultātus 2024./2025. mācību gadā (kvalitatīvi un kvantitatīvi)

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Nr.1 Pāreja uz jaunajām mūzikas un mākslas programmām atbilstoši profesionālās ievirzes izglītības standartam mākslu jomā | Notiek pakāpeniska pāreja uz jaunajām profesionālās ievirzes programmām |  |
| Nr.2 Pedagogu metodiskā atbalsta mehānisma pilnveidošana; | Visi pedagogi ir pilnveidojuši zināšanas un prasmes jauno mācību priekšmetu mācīšanai, ir apmeklējuši dažādus profesionālās pilnveides kursus |  |
| Nr.3 Efektīva izglītības iestāžu resursu pārvaldīšana | Izglītības iestādē tiek pārraudzīts un izvērtēts resursu izmantošanas biežums, pieejamība un efektivitāte.  Gan izglītības iestādes vadība, gan pedagogi, gan izglītojamie mācību stundu/nodarbību laikā un ārpus tām pastāvīgi un atbildīgi lieto izglītības iestādē pieejamos resursus un iekārtas |  |
|  |  |  |

1. **Kritēriju izvērtējums**
   1. Kritērija “Mācīšana un mācīšanās” stiprās puses un turpmākās attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Mūzikas mācību klasēs ir pieejami gan akustiskie, gan digitālie instrumenti, klavieru krēsli, metronomi. Mācīšanas kvalitāte ir samērā tradicionāla. Pedagogi stundas sākumā izvirza mērķus, kas ir saprotami un skaidri, virzīti uz konkrētas tehniskas, vai muzikālās problēmas risināšanu. Izglītojamie cenšas mācību stundas ietvaros sasniegt uzstādīto mērķi | Nepieciešams paplašināt un attīstīt iespēju mācību procesā izmantot dažādus multimediju līdzekļus, lai maksimāli ieinteresētu izglītojamos mācību procesā, paaugstinātu motivāciju mācīties un uzlabotu pasniegtās mācību vielas uztveramību, īpaši mūzikas teorētiskajos priekšmetos. |
| Visi pedagogi mācību stundas ietvaros izmanto gammas, arī tehniskos vingrinājumus. Pedagogu metodes atbilst izglītojamo vecumposmam. | Paplašināt vadības struktūru pieaicinot metodiķi, kurš organizētu metodisko un mācību darbu profesionālajās mūzikas programmās. |
| Lielāka daļa izglītojamo iesaistās diskusijā par mācību procesu, izsaka savas domas, viedokli. Mācību stundās daļa pedagogu izmanto saikni ar mūzikas teoriju, audzināšanas darbu un reālo dzīvi. Mācību procesam un koncertiem, ieskaitēm ir iespēja izmantot kamerzāli. |  |
| Pedagogu izmantotās mācību metodes ir daudzveidīgas un atbilst izglītojamo spējām, vajadzībām, vecumam, mācību priekšmeta specifikai un mācību satura prasībām. |  |
| Vizuāli plastiskās mākslas programmas metodiskā komisija regulāri analizē mācību procesu (metodiskās komisijas sēdes protokoli). |  |
| Veiksmīga mācību procesa pamatā ir laba sadarbība starp pedagogu un izglītojamo. |  |
| Vizuāli plastiskās mākslas programmas visi audzēkņi katru gadu piedalās dažāda mēroga konkursos Mākslas programmas audzēkņi ar saviem darbiem regulāri piedalās izstādēs skolā, Salas pagasta bibliotēkā, Lones tautas namā, Viesītes Kultūras pilī, dodas mācību ekskursijās uz Daugavpils Marka Rotko centru, Līvānu Latgales mākslas un amatniecības centru, Latvijas Nacionālo mākslas muzeju. |  |

* 1. Kritērija “Pedagogu profesionālā kapacitāte” stiprās puses un turpmākās attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Skola nodrošina ar izglītības programmas īstenošanai nepieciešamo pedagoģisko personālu - strādā 13 pedagogi profesionālās ievirzes izglītībā un 4 pedagogi interešu izglītībā.  Visiem pedagogiem ir normatīvo aktu prasībām un mācību priekšmetam/-iem atbilstoša izglītība un profesionālā kvalifikācija.  Izglītības iestāde veicina un atbalsta pedagogu profesionālās kompetences pilnveidi. Skolas budžetā ir paredzēti līdzekļi profesionālās kvalifikācijas pilnveidei, pedagogiem ir iespēja regulāri apmeklēt dažādus profesionālās pilnveides kursus un viņi to izmanto.  Izglītības iestādē tiek veicināta pedagogu profesionālās pieredzes apmaiņa, organizējot meistarklases, savstarpējas stundu vērošanas. Pedagogi piedalās arī citu skolu organizētajās Noslēguma darbu vērtēšanās, dodas pieredzes apmaiņā uz citām izglītības iestādēm :Līvānu un Jēkabpils mākslas skolām, Daugavpils Saules skolu  Personāls ir apguvis speciālās zināšanas bērnu tiesību aizsardzības jomā.  Pedagogi ir pilnveidojuši savu profesionālo kompetenci audzināšanas jautājumos.  Vizuāli plastiskās mākslas programmas pedagogi mācību procesā atbildīgi izmanto mācību līdzekļus, materiālus, izvēlas korektas mācību un audzināšanas metodes.  Ar mākslas pedagoģisko darbu saistītajās profesionālās aktivitātēs iegūto pieredzi pedagogi izmanto, ieviešot jauninājumus mācību priekšmeta uzdevumos, metodikā. Kopā ar audzēkņiem rīko un vada pasākumus, piedalās izstādēs, koncertē.  Skolas personāls ievēro vispārcilvēciskās un demokrātijas vērtības un ētikas normas.  Personāls ir lojāls Latvijas Republikai un tās Satversmei, ievēro politisko, reliģisko neitralitāti, ar savu rīcību un pausto viedokli nediskreditē izglītības iestādi un valsti.  Izglītības iestādes vadība nodrošina savlaicīgu datu ievadi par pedagogu profesionālās kompetences pilnveides programmu apguvi atbilstoši normatīvo aktu prasībām. | Nepieciešams piesaistīt gados jaunus pedagogus, tieši mūzikas programmās, jo vairums pedagogu ir pensijas vecuma.  Nodrošināt visu mākslas jomas pedagogu profesionālo pilnveidi, atbilstoši jaunajam standartam, pilnveidojot pedagogu zināšanas jaunajos mācību priekšmetos un priekšmetu progarammu izstrādē un to satura pilnveidē. |

* 1. Kritērija “Atbalsts un sadarbība” stiprās puses un turpmākās attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Skolai ir cieša sadarbība ar dibinātāju - Jēkabpils novada pašvaldību un Aizkraukles novada pašvaldību. Pašvaldība finansē skolas uzturēšanu, nosaka vecāku līdzfinansējumu.  Skola sadarbojas ar Latvijas Nacionālo kultūras centru, reģionālo metodisko centru – Staņislava Broka Daugavpils Mūzikas vidusskolu.  Izglītības iestāde organizē mācību ekskursijas, plenērus, sekmējot izglītojamo emocionālo un intelektuālo attīstību un motivējot izglītības turpināšanai nākamajā izglītības pakāpē | Turpināt sadarbību ar tuvējām mākslas un mūzikas skolām. Piedalīties šo skolu rīkotajos pasākumos, konkursos, rīkot kopīgas izstādes. |
| Izglītības iestādes direktore izglītojamajiem ir veicinājusi un iespēju robežās nodrošinājusi iespēju piedalīties reģionālajos, valsts un starptautiskajos konkursos un skatēs. |  |
| Izglītojamie ar pašvaldību atbalstu piedalās Jēkabpils un Aizkraukles novadu kultūras dzīves aktivitātēs, tā demonstrējot savas prasmes un apgūtās zināšanas. |  |

* 1. Kritērija “Vadības profesionālā kapacitāte” stiprās puses un turpmākās attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Izglītības iestādē ir visi izglītības procesa organizēšanai nepieciešamie un normatīvajos aktos noteiktie obligātie dokumenti. Visi izglītības iestādes dokumenti atbilst dokumentu izstrādāšanas un noformēšanas prasībām un ir sakārtoti atbilstoši lietu nomenklatūrai | Ņemot vērā daudzās izglītības programmu īstenošanas vietas, būtu nepieciešams izglītības iestādes dibinātājam izvērtēt vadības struktūru un paplašināt to, pieaicinot metodiķi, kurš organizētu metodisko un mācību darbu profesionālajās izglītības programmās |
| Direktores darba prioritāte ir nodrošināt izglītības iestādi ar atbilstošiem pedagogiem, mūzikas instrumentiem, nepieciešamajiem materiāliem un iekārtām vizuālajai mākslai, kā arī rūpēties par to, lai izglītības process noritētu atbilstošās mūsdienīgās telpās un drošā vidē. |  |

**4. Informācija par lielākajiem īstenotajiem projektiem par 2023./2024. mācību gadā**

* 1. Izglītības iestādē lieli projekti netika īstenoti.

Neliela mēroga projektos piedalījās interešu izglītības pulciņš ,,Viesītes 36. mazpulks”. Mākslas skolas audzēkņi piedalījās Rožu svētkos Sēlijā un projektā Mijiedarbība, kur sadarbojās ar Viesītes Komunālo pārvaldi.

1. **Informācija par institūcijām, ar kurām noslēgti sadarbības līgumi**
   1. 2023./2024. māc. g. netika noslēgti līgumi, kuri saistīti ar izglītības programmu īstenošanu.
2. **Audzināšanas darba prioritātes trim gadiem un to ieviešana**

Viesītes Mūzikas un mākslas skolas audzināšanas plāns balstās uz valsts politiku izglītībā un kultūrizglītībā, audzēkņu līdzatbildības un dzīvesprasmju attīstībā, personīgās karjeras izaugsmē, vecāku (ģimenes) nozīmīgo lomu sadarbībai ar skolu vienotu vērtībizglītības principu iedzīvināšanā, dažādu institūciju un sabiedrības atbalstu izglītojamajiem un izglītības kvalitatīvi jaunas pieejas nostiprināšanai, kurā vienlaicīgi ar izglītības apguvi pastāv skolēna ieinteresētība savas dzīves veidošanā. Pedagogi sadarbībā ar audzēkņu vecākiem, valsts un/vai pašvaldību atbildīgām institūcijām risina ar izglītojamo personības veidošanu un attīstību saistītus jautājumus, vienlaicīgi rūpējoties par pedagoģiski un psiholoģiski labvēlīgu vidi skolā un saliedēta skolas kolektīva veidošanu.

**Audzināšanas darba mērķis:**

* sekmēt katra izglītojamā veidošanos par atbildīgu, tikumisku, rīcībspējīgu sabiedrības locekli,
* veicināt izglītojamā izpratni par vērtībām,
* bagātināt kultūrvēsturisko pieredzi un izpratni, piederību ģimenei, novadam, valstij.

**Audzināšanas darba uzdevumi veicināt**:

* izglītojamo spēju brīvi un patstāvīgi domāt, attīstot kritisko domāšanu, morālo spriestspēju

un sekmējot atbildīgu rīcību;

* sevis apzināšanos, pašizziņu, gribas audzināšanu, pašpilnveidi un pozitīvu pašvērtējumu,

pašaudzināšanu mūža garumā;

* pašdisciplīnu, izpratni par pienākumiem un tiesībām un sekmēt to ievērošanu;
* piederību Latvijas, Eiropas un pasaules kultūrtelpai, izpratni par vispārcilvēciskajām un

kristīgajām vērtībām, latvisko dzīvesziņu, kultūras mantojumu, tradīcijām un to saglabāšanu,

līdzdalību kultūras mantojuma un tradīciju pārnesē un latviskās kultūrtelpas attīstībā

mūsdienās;

* nacionālās identitātes un valstiskuma apziņu, lojalitāti Latvijas valstij un patriotismu.

**Būtiskākie izkopjamie tikumi audzināšanas procesā:**

**atbildība** – griba un spēja paredzēt savas izvēles un rīcības sekas un rīkoties, respektējot cita

cilvēka cieņu un brīvību;

**centība** – čaklums, uzcītība, rūpība un griba jebkuru darbu veikt pēc iespējas mērķtiecīgāk,

kvalitatīvāk un produktīvāk;

**drosme** – izlēmība, baiļu pārvarēšana, rakstura stingrība, situācijas novērtēšana un cieņpilna

rīcība, uzņēmība, centieni pēc taisnīgā un labā;

**godīgums** – uzticamība, patiesums, vārdu un darbu saskaņa;

**gudrība** – māka izmantot zināšanas labā veicināšanai savā un sabiedrības dzīvē;

**laipnība** –vēlība, atsaucība pret citiem, pieklājība;

**līdzcietība** – attīstīta empātija, vēlme iejusties otra pārdzīvojumos un aktīvs atbalsts;

**mērenība** – rīcības un uzskatu līdzsvarotība, spēja nošķirt saprātīgas vēlmes no nesaprātīgām un

atteikties no nevajadzīgā, atturēšanās no tā, kas traucē personas attīstību;

**savaldība** – uzvedības un emociju izpausmju kontrole un vadība, respektējot savu un citu

cilvēku brīvību, kā arī cienot sevi un citus;

**solidaritāte** – savstarpējs atbalsts un rīcības saskaņotība, rūpes par savu, citu un kopīgu labumu,

demokrātisks dialogs ar citiem;

**taisnīgums** – godprātīga lemšana, cilvēktiesību un citu saprātīgu interešu un morāles normu

ievērošana;

**tolerance** – iecietība, vēlme izprast atšķirīgo (piemēram, cilvēka ārējo izskatu, veselības stāvokli, uzvedību, viedokli, ticību, paražas).

* 1. **Audzināšanas darba prioritātes 2024. – 2027. gadam:**
* Patriotiskā audzināšana, Valsts, novada tradīciju iepazīšana un saglabāšana - Latviešu mūzikas koncerti, viktorīnas par latviešu komponistiem un Latviju mūzikas literatūras stundās;
* vizuāli plastiskās mākslas audzēkņu darbu izstādes veltītas Latvijai, novadam, pilsētai;
* Profesionālo prasmju un iemaņu gūšana sadarbojoties ar sava un citu novadu mūzikas un mākslas skolām (koncertu analīze, kopīga mācību darba problēmu risināšana, audzēkņu draudzības saišu stiprināšana);
* Skatuves kultūras izkopšana, uzstāšanās prasmju pilnveidošana.
  1. 2-3 teikumi par galvenajiem secinājumiem pēc mācību gada izvērtēšanas.

Veiksmīgas skolas darbības pamatā ir zinoši, izglītoti pedagogi, kuri sadarbojas savā starpā, dalās pieredzē, aktīvi iesaistās skolas attīstības plānošanā, sadarbojas ar vecākiem, piedalās ārpus skolas rīkotajos pasākumos. Šajā mācību gadā ļoti veiksmīgi sadarbojās mākslas skolas pedagogi, rīkojot kopējas sanāksmes, vērojot mācību stundas, daloties pieredzē ar kursos iegūtajām zināšanām.

Mācīšanas un mācīšanās procesā iesaistās arvien vairāk audzēkņu ar speciālajām vajadzībām, pedagogi ir apzinājuši šos audzēkņus un veiksmīgi iekļāvuši mācību procesā. Aizvien vairāk parādās audzēkņi ar uzvedības traucējumiem, hiperaktivitāti, vienai audzēknei ir autiskā spektra traucējumi, bet tas netraucē mācību programmas apguvē.

1. **Citi sasniegumi**
   1. Jebkādi citi sasniegumi, par kuriem vēlas informēt izglītības iestāde (galvenie secinājumi par izglītības iestādei svarīgo, specifisko).

Mākslas un mūzikas skolas audzēkņi ņem aktīvu dalību gan skolas rīkotajos pasākumos, gan ārpus tās:

4.03 – 1.04. Audzēkņu darbu izstāde Biržu pamatskolā “Aprīļa pilieni”.

4.03. Audzēkņi piedalās Garkalnes Mākslu un vispārizglītojošās pamatskolas organizētajā konkursā “Mītiskie tēli tautas mūzikas skaņdarbos”

19.03. Karnevāls “Supervaronis”. Vizuāli plastiksās mākslas audzēkņu saliedēšanas pasākums no visām Viesītes Mūzikas un mākslas skolas mācību programmu īstenošanas vietām.

18.03 – 19.04. Grafikas, glezniecības darbu izstāde “Rokraksti” Jēkaba Graubiņa Līvānu Mūzikas un mākslas skolas izstāžu namā.

17.03. – 30.04 Viesītes Mūzikas un mākslas skolas Salas mācību klases audzēkņu darbu izstāde Sēlpils tautas namā.

30.03. Audzēkņi piedalās Latgales mākslas skolu grafikas konkursā “Ja man būtu spārni”. Rīkoja “Daugavpils Dizaina un mākslas vidusskola Saules skola”.

1.05. – 30.05. Audzēkņu darbu izstāde “Vasaras krāsas” Biržu pamatskolā.

Maijs. Salas Vidusskolā Viesītes Mūzikas un mākslas skolas Salas mācību vietas audzēkņu darbu izstāde.

20.05. Pedagogs Arta Lindmane piedalās Jēkabpils mākslas skolas noslēgumu darbu aizstāvēšanā kā neatkarīgais eksperts.

25.05. Viesītes Mūzikas un mākslas skolas Salas mācību vietas audzēkņi piedalās Salas pagasta svētku sienas apgleznošanā “Ūdens rakstos”.

28.05. “Mijiedarbība”, izstādes atklāšana sadarbībā ar SIA “Viesītes komunālā pārvalde”. Izstādes atklāšanu kuplināja mūzikas skolas audzēkņu Patrīcijas Kilbauskas, Madaras Miezītes un Katrīnas Milaknes priekšnesums – latviešu tautasdziesma “Lakstīgala kroni pina” un J.Lūsēna “Pavasara dziesmiņa”.

28.05. Viesītes Mūzikas un mākslas skolā izskanēja audzēkņu atskaites koncerts, kurā piedalījās mūzikas skolas audzēkņi no visām programmu īstenošanas vietām.

1.06. – 31.08. Grafikas, glezniecības darbu izstāde “Rokraksti” Rites tautas namā.

4.06. Viesītes mācību klases audzēkņi dodas izbraukumā uz Rites pagastu lauku saimniecibu “Cīruļi” mājlopu, augu, mākoņu un citu objektu skicēšanu.

* 1. Izglītības iestādes galvenie secinājumi par izglītojamo sniegumu ikdienas mācībās.

Skolā notiek mērķtiecīga audzēkņu gatavošana ieskaitēm un eksāmeniem mācību priekšmetos, pēc skolas absolvēšanas visiem audzēkņiem tiek nodrošināta iespēja turpināt izglītību nākošajā pakāpē.

Vairākums no audzēkņiem sasniedz optimālo zināšanu līmeni, par ko liecina diagnosticējošais darbs mūzikas teorijā un solfedžo mūzikas priekšmetu audzēkņiem.

Nepietiekama vērtējuma gadījumā, audzēkņiem ir nodrošināta kārtība, kādā var uzlabot sniegumu mācību darbā.

Izglītības iestādes vadītājs

|  |  |  |
| --- | --- | --- |
| (paraksts) |  | Inga Bartkeviča |